b'\n_START_ARTICLE_\nRjavi lunj\n_START_SECTION_\nOpis\n_START_PARAGRAPH_\nRjavi lunj je ujeda, po velikosti pribli\xc5\xbeno enaka kot kanja (telesna dol\xc5\xbeina 48\xe2\x80\x9356 cm). Samci te pti\xc4\x8dje vrste so po celem telesu rjave barve, samice in mlade ptice pa imajo svetlej\xc5\xa1o glavo. Te vitke ptice z ozkimi perutmi in dolgim repom so v letu videti okorne in zna\xc4\x8dilno \xc2\xbbpozibavajo\xc2\xab\xc2\xa0v zraku. Zadr\xc5\xbeujejo se prete\xc5\xbeno v ni\xc5\xbejih zra\xc4\x8dnih plasteh, kjer pogosto drsijo nad lo\xc4\x8djem s perutmi, dvignjenimi nad horizontalo.\n_START_SECTION_\nRaz\xc5\xa1irjenost\n_START_PARAGRAPH_\n\xc5\xbdivljenjsko okolje rjavega lunja so mo\xc4\x8dvirja ter s trsjem porasli bregovi rek in jezer. Raz\xc5\xa1irjen je od jugozahodne Evrope in severozahodne Afrike do Japonske ter Oceanija in Avstralija._NEWLINE_Hrani se s plazilci, dvo\xc5\xbeivkami, ribami, pa tudi z manj\xc5\xa1imi glodavci in pticami._NEWLINE_Gnezdi enkrat letno v aprilu in maju v plitvih gnezdih na tleh.'